નર્મદા: સરદાર સરોવર બંધ કેવડિયાના સાધુ બેટ ખાતે નિર્માણા પામી રહેલી સરદાર પટેલની વિશ્વની સૌથી મોટી પ્રતિમાના નિર્માણ કાર્ય પૂર્ણ થઈ ગયુ છે, આગામી 31 ઓક્ટોબરે સરદાર સાહેબની જન્મ જયંતિએ આ પ્રતિમાનું લોકાર્પણ પ્રધાનમંત્રી નરેન્દ્ર મોદીના હસ્તે કરાવવાની દિશામાં સરકાર ઝડપ ભેર આગળ વધી રહી છે. વડાપ્રધાન સરદાર સાહેબની વિરાટતાને વૈશ્વિક ઊંચાઈ આપવા સેવેલું સ્વપ્ન તેમના જ હસ્તે લોકાર્પણ દ્વારા ગુજરાત સાકાર કરશે. દેશના લોહપુરુષ ગણાતા સરદાર પટેલની આ પ્રતિમાની અનેક વિશેષતાઓ છે.